Ikääntyneiden hyvinvointi-infot käynnistyvät syyskuussa

Etelä-Karjalan hyvinvointialue järjestää syksyn aikana alueen kuntien, paikallisten yhdistysten ja maakunnallisten järjestötoimijoiden kanssa Hyvinvointi-infoja ikääntyneille. Infot on suunnattu yli 65-vuotialle ja niiden tavoitteena on jakaa tietoa ja opastusta ikääntyneille terveyden, turvallisuuden ja hyvinvoinnin edistämisestä sekä hyvinvointialueen palveluista.

Infot on kehitetty vastaamaan kasvavan ikääntyvän väestön tarpeisiin. Kehittämistyö on toteutettu tiiviissä kumppanuudessa laajan toimijaverkoston kanssa osana Ikäystävällinen Etelä-Karjala - hyvinvoinnin ja terveyden edistämisen kärkiohjelmaa.

- Infoissa on lyhyet tietoiskumaiset luennot, joiden teemoina ovat ikääntyneiden palvelut, hyvinvointiasemien omahoitajuus, kotona asumisen turvallisuus, vinkit sydän- ja muistiterveyden edistämiseen sekä mielen hyvinvointi, kertoo erityisasiantuntija Sari Lind hyvinvointialueelta.

-Luennoitsijoina toimivat hyvinvointialueen asiantuntijoiden lisäksi Etelä-Karjalan Sydänalue ry:n, Etelä-Karjalan Muisti ry:n, Mieli Etelä-Karjalan mielenterveys ry:n sekä Etelä-Karjalan Omaishoitajat ry:n asiantuntijat, jatkaa Lind.

Luentojen lisäksi asiantuntijoita ja paikallisia toimijoita on mahdollista kohdata esittelypisteillä, joissa esitellään ikääntyneiden palveluja ja heille suunnattua toimintaa.

Hyvinvointi-infojen aikataulu:

10.9. Imatra

Urheilutalo klo 11.15–12.15
Imatran info on osa Imatran kaupungin järjestämää Liikettä arkeen -tapahtumaa

11.9. Luumäki | seuratalo Joukola klo 13–16
18.9. Parikkala | Harjulinna klo 12–15
27.9. Lemi | koulukeskus klo 13–16
7.10. Rautjärvi | kunnantalo klo 13–16
9.10. Taipalsaari | kunnantalo klo 13–16
10.10. Savitaipale | koulukeskus klo 13–16
17.10. Lappeenranta | kaupungintalo klo 13–16
22.10. Ruokolahti | Ruokolahden koulu klo 13–16

Taulukon päivämäärien linkeistä pääsee suoraan kyseisen hyvinvointi-infon tarkempaan ohjelmaan ja aikatauluun.

Tarkemmat ohjelmat ja aikataulut löydät Etelä-Karjalan tapahtumakalenterista osoitteesta tapahtumat.ekarjala.fi.

Taipalsaaren info suoratoistetaan, joten sitä voi seurata reaaliaikaisesti etäyhteydellä tai katsoa sen tallenteena myöhemmin. Linkki julkaistaan myöhemmin Etelä-Karjalan tapahtumakalenterissa sekä päivitetään tähän uutiseen.
Linkki Hyvinvointi-info ikääntyneille Taipalsaarella - YouTube

Tehdään yhdessä hyvää. Tervetuloa!

Päivitetty:

2.10.2024 klo 8.50, lisätty suoratoiston linkki .

Lisätietoja:

Sari Lind, erityisasiantuntija, p. 040 635 0646, sari.lind@ekhva.fi
Riia Karels, vapaaehtoistoiminnan koordinaattori, p. 040 139 0366, riia.karels@ekhva.fi
Tarja Viitikko, erityisasiantuntija, p. 040 139 0270, tarja.viitikko@ekhva.fi